3. การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์คอมเพรสเซอร์ซึ่งมีคุณสมบัติเป็นเครื่องอัดก๊าซ ทำหน้าที่
อัดและดูดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น ตู้เย็นเชิงพาณิชย์และ
เครื่องปรับอากาศ โดยเป็นคอมเพรสเซอร์แบบลูกสูบ (Reciprocating Compressor)
ปัจจุบันใช้กับน้ำยา R 134 a ซึ่งเป็นสารทำความเย็นที่ไม่ทำลายสิ่งแวดล้อม (Ozone Friendly
Substance) มีขนาดตั้งแต่ 1/20 แรงม้า ถึง 3 แรงม้า

ผลิตภัณฑ์อื่นที่บริษัททำการผลิตและจำหน่ายคือ ผลิต Condensing Unit
ซึ่งเป็นส่วนประกอบสำหรับเครื่องทำความเย็น ชิ้นส่วนมอเตอร็ไฟฟ้าและชิ้นส่วนต่างๆ
ของมอเตอร์คอมเพรสเซอร์

บริษัทย่อยของบริษัททั้งสองแห่ง คือบริษัท กุลธรเคอร์บี้เฟาน์ดรี่ จำกัด เป็นผู้ผลิตชิ้นส่วนเหล็กหล่อ
(Quality Casting)
จำหน่ายให้แก่ผู้ประกอบอุตสาหกรรมเครื่องยนต์และอุตสาหกรรมผลิตคอมเพรสเซอร์ และ บริษัท
กุลธรพรีเมียร์ จำกัด เป็นผู้ผลิตคอมเพรสเซอร์แบบลูกสูบ
และผลิตชิ้นส่วนเหล็กหล่อสำหรับอุตสาหกรรมผลิตคอมเพรสเซอร์

3.2 ข้อจำกัดและสิทธิประโยชน์

บริษัทได้ทำสัญญากับ Tecumseh Products Company แห่งสหรัฐอเมริกาผู้เป็นเจ้าของเทคโนโลยี
เพื่อสิทธิการผลิตคอมเพรสเซอร์ภายใต้เครื่องหมายการค้า Tecumseh สัญลักษณ์รูปหัวคนป่า
โดยบริษัทต้องจ่ายค่าตอบแทนดังนี้

  ROYALTY FEE

  คอมเพรสเซอร์สำหรับตู้เย็น 1 % ของยอดขาย

คอมเพรสเซอร์สำหรับเครื่องปรับอากาศ 1.5 % ของยอดขาย

สัญญาดังกล่าวได้สิ้นสุดลงเมื่อต้นเดือนตุลาคม 2547
ซึ่งบริษัทไม่ต้องจ่ายค่าตอบแทนข้างต้นอีกต่อไปแล้ว

สิทธิและประโยชน์จากคณะกรรมการส่งเสริมการลงทุนในกิจการผลิตคอมเพรสเซอร์และชิ้นส่วนมี
ดังนี้

  ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ 800,000
  เครื่อง สิทธิประโยชน์ได้สิ้นสุดแล้ว

  ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  1,000,000 เครื่อง สิทธิประโยชน์สิ้นสุดแล้ว

  ฉบับที่ 3 ขนาดของกิจการมีกำลังผลิตมอเตอร์คอมเพรสเซอร์ปีละประมาณ 400,000 เครื่อง
  ได้รับสิทธิและดังนี้

  - ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการอนุมัติ
  เว้นแต่รายการที่เครื่องจักรมีอากรต่ำกว่าร้อยละสิบ นำเข้าได้ถึง วันที่ 25 มกราคม 2548

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100
  ของเงินลงทุนไม่รวมค่าที่ดินและเงินทุนหมุนเวียน นับแต่วันมีรายได้มีกำหนดเวลาสามปี

  -
  ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีตลอดระยะเวลาที่ได้รับยกเว้นภาษีเงินได้นิติบุคคล

  -
  ได้รับยกเว้นอากรขาเข้าสำหรับวัตถุดิบและวัสดุจำเป็นที่นำเข้ามาผลิตสินค้าเพื่อการส่งออกเป็นระยะเวลาหนึ่งปี
  นับแต่วันนำเข้าครั้งแรก

  - ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศ

3.3 การตลาดและภาวะการแข่งขัน

บริษัทใช้กลยุทธ์ในการสร้างความสัมพันธ์กับลูกค้าอย่างเป็นกระบวนการ
จึงทราบถึงความต้องการและความคาดหวังของลูกค้าในอนาคต นำไปสู่การพัฒนาผลิตภัณฑ์ และ
บริการให้เป็นที่พึงพอใจของลูกค้าได้ตลอดไป
และบริษัทได้พัฒนากระบวนการผลิตให้มีประสิทธิภาพสูงสุด
เพื่อเพิ่มผลผลิตอันเป็นการช่วยลดภาระของต้นทุนวัตถุดิบที่สูงขึ้น ทำให้สามารถแข่งขันในตลาดได้

จุดเด่นทางการตลาดของบริษัทคือ บริษัทมีสภาพเป็นกลางเนื่องจากไม่ได้ผลิตสินค้าสำเร็จรูป เช่น
ตู้เย็น ตู้ทำน้ำเย็น ตู้แช่ และเครื่องปรับอากาศแข่งขันกับลูกค้า
จึงสามารจำหน่ายสินค้าให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการจำหน่ายประมาณ 40:60 ตามลำดับ
บริษัทกำหนดราคาสินค้าจากปัจจัยหลายอย่าง เช่น ภาวะการแข่งขันและ ปริมาณสั่งซื้อของลูกค้า
ที่ผ่านมาราคาจำหน่ายสินค้าในประเทศ และ ราคาส่งออกจะใกล้เคียงกับราคาของคู่แข่งขัน

3.4 ลักษณะลูกค้า

ตลาดในประเทศ บริษัทจะจำหน่ายผลิตภัณฑ์โดยตรงให้กับผู้ผลิตตู้เย็นรายใหญ่ (OEM)
ซึ่งส่วนใหญ่เป็นผู้ถือหุ้นของบริษัทมาตั้งแต่เปิดดำเนินการ
ทั้งนี้เป็นไปตามเงื่อนไขของคณะกรรมการส่งเสริมการลงทุน และขายให้กับผู้จัดจำหน่ายเพื่อขายแก่
ผู้ผลิตตู้แช่ ตู้ทำน้ำเย็นรายย่อยและบริการอื่นๆ ส่วนตลาดหลักต่างประเทศ คือ ประเทศออสเตรเลีย
และ ผู้ผลิตตู้เย็นในเอเชีย เกือบทุกประเทศ

ลูกค้ารายใหญ่ 10 รายและสัดส่วนการขายใน 3 ปีที่ผ่านมา

  อัตราร้อยละ/ยอดขาย

2547 2546 2545

1) FUJITSU GENERAL (THAILAND) 41.00 40.52 36.34

2) SIMAC INTERNATIONAL CO.,LTD. 12.00 11.71 7.53

3) KULTHORN COMPANY CO.,LTD 11.00 11.38 12.77

4) THAI TOSHIBA ELECTRIC INDUSTRIES CO., LTD. 9.00 9.02 9.54

5) THAI SAMSUNG ELECTRONICS CO., LTD. 8.00 8.21 9.06

6) SONGSERM INTERCOOL 8.00 8.37 8.01

7) HEATCRAFT AUSTRALIA PTY LTD. 6.00 5.77 6.29

8) DISTAR ELECTRIC CORPORATION PUBLIC CO., LTD. 2.00 1.71 3.10

9) KAN YONG ELECTRIC PLC. 1.00 0.93 2.10

10) HITACHI CONSUMER PRODUCTS (THAILAND) CO., LTD. 1.00 0.73 0.45

ส่วนแบ่งในตลาด

คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

  บริษัท กุลธรเคอร์บี้ จำกัด (มหาชน) 28 %

  บริษัท กุลธรพรีเมียร์ จำกัด 22 %

  บริษัท ฮิตาชิ คอมเพรสเซอร์ (ประเทศไทย) จำกัด 19 %

  คอมเพรสเซอร์นำเข้า 31 %

คอมเพรสเซอร์สำหรับเครื่องปรับอากาศ

  บริษัท กุลธรเคอร์บี้ จำกัด (มหาชน) 14 %

  บริษัท อุตสาหกรรมคอมเพรสเซอร์ไทย จำกัด 20 %

  บริษัท สยามคอมเพรสเซอร์อุตสาหกรรม จำกัด 31 %

  บริษัท ไดกิ้น (ประเทศไทย) จำกัด 13 %

  บริษัท โค๊ปแลนด์ (ประเทศไทย) จำกัด 16 %

  คอมเพรสเซอร์นำเข้า 6 %

3.5 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยสองแห่งคือ บริษัท กุลธรเคอร์บี้เฟาน์ดรี่ จำกัด และ บริษัท กุลธรพรีเมียร์ จำกัด

  บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

กำลังการผลิตและปริมาณการผลิตจริง

  (หน่วย : ล้านเครื่อง)

  ปี 2547 ปี 2546 ปี 2545

กำลังผลิต 3.30 3.30 3.30

ปริมาณการผลิตจริง

คอมเพรสเซอร์ 1.67 1.48 1.03

Pump Kit - 0.02 0.05

Condensing Unit 0.01 - -

รวมปริมาณการผลิต 1.68 1.50 1.08

อัตราเพิ่ม (ลด) ของปริมาณการผลิต ร้อยละ 12.00 38.89 (25.52)

การจัดหาวัตถุดิบ และชิ้นส่วนที่สำคัญในการผลิตคอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัท และบริษัท
กุลธรพรีเมียร์ จำกัดซึ่งเป็นบริษัทย่อยในสายการผลิตคอมเพรสเซอร์
จัดซื้อจากทั้งภายในประเทศและต่างประเทศโดยมีสัดส่วนประมาณ 75 : 25 โดยมีแหล่งซื้อดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท กุลธรพรีเมียร์ จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากสหรัฐอเมริกา และแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument.

สำหรับ บริษัท กุลธรเคอร์บี้เฟาน์ดรี่ จำกัด และ บริษัทกุลธรพรีเมียร์ จำกัด
ในการผลิตชิ้นส่วนเหล็กหล่อนั้น จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป ที่ผ่านมา บริษัท
และบริษัทย่อยยังไม่เคยประสบปัญหาในการจัดหาวัตถุดิบเพื่อการผลิต
แต่บริษัทก็ได้หาแหล่งซื้อเพิ่มขึ้นสำรองไว้เพื่อป้องกันความเสี่ยงอีกด้วย